**Referat fra Generalforsamling i Bork Havn Feriecenter den 16. marts 2024**

Velkomst ved formand Per Pape som præsenterede nuværende bestyrelse og den nye vicevært

Beslutnings-referent: Benny Nørgaard

1. **Valg af dirigent:**

Poul Rasmussen blev valgt som dirigent, og han konstaterede at generalforsamlingen var lovligt indkaldt med dagsorden vedlagt bilag udsendt den 4. marts.

Der deltog 64 lejligheder repræsenteret ved 105 personer

Dirigenten udpegede en stemmetæller ved hvert af de fire borde.

1. **Bestyrelsens beretning til godkendelse (bilag)**

Bestyrelsens skriftlige beretning blev godkendt enstemmigt

Bestyrelsen gav en mundtlig orientering om det igangværende bestyrelsesarbejde og kommende opgaver.

Orienteringen omhandlede bl.a.:

Driften af badelandet herunder vedligeholdelses opgaver omkring dugen under svømmebadet, taget mod nord og ventilationsanlægget.

Opdatering af nøglebriksystemet

Legeplads godkendelser

Ønske om bom i nord

Vedligehold af veje

Problemer med overfladevand i syd

Bygningsvedligehold herunder udskiftning af taget på nogle blokke

Samarbejdet med Danland

Aftale med ny vicevært

1. **Regnskab 2023 (se årsrapporten)**

Regnskabet for 2023 blev fremlagt af kasserer Hardy Friis og blev, efter at spørgsmål var besvaret enstemmigt, godkendt.

1. **Budget for 2024 herunder fastsættelse af kontingent**

1) Fastsættelse af medlemskontingent:

Bestyrelsen foreslog uændret kontingent, hvilket blev enstemmigt vedtaget.

2) Fastsættelse af indbetaling til vedligeholdelsesfonden:

Bestyrelsen foreslog uændret indbetaling, hvilket blev enstemmigt godkendt. En deltager i generalforsamlingen gav udtryk for, at vedligeholdelseskontoen er for lille.

1. Bestyrelsens budgetforslag til godkendelse (bilag i årsrapporten)

Budgettet blev enstemmigt vedtaget.

1. **Indkomne forslag (se bilag)**

Forslag nummer 1 (se bilag):

Forslag om forhøjelse/fastsættelse af vandtemperaturen i badelandet.

Formand Per Pape orienterede om, hvorledes temperaturen fastsættes. Det tilstræbes, at vandtemperaturen fremover sættes til 27 grader i svømmebadet og på 34 grader i spabadet.

Dette blev accepteret af generalforsamlingen.

**Forslag nummer 2:**

Bestyrelsen foreslår, at den bemyndiges til at udskifte dugen under badelandet senest i 2025, og at det finansieres ved træk på vedligeholdelseskontoen.

Bestyrelsens forslag blev enstemmigt vedtaget. Udskiftningen skønnes at ville koste ca. 400.000,- kr.

**Forslag nummer 3:**

Forslag til generalforsamlingen, om ikke der kan stiftes et aktivitetsudvalg bestående af 2-5 personer, som kommer med ideer til forbedringer og aktiviteter i vores center.

Forslaget blev positivt modtaget, og ejere der er interesserede i at indgå i udvalget skal henvende sig til Hardy Friis.

**Forslag nummer 4 (se bilag):**

Forslag om opsætning af overdækning på terrasser.

Poul Rasmussen gav som tidligere bestyrelsesforman en orientering om tidligere ansøgninger, som var blevet afslået af brandmyndighederne.

Efter denne orientering blev forslaget trukket tilbage.

1. **Valg**

**Valg til bestyrelsen for 2 år:**

Peter Nowack er på valg (syd - modtager genvalg)

Benny Nørgaard udtræder af bestyrelsen

Per Pape (formand - ønsker at udtræde af bestyrelsen)

Til bestyrelsen blev følgende valgt:

Peter Nowack (syd)

Lars Clemmensen (nord)

**Valg til bestyrelsen for 1 år:**

Ken L. Andersen (syd)

**Valg af suppleanter for et år**

Som suppleanter blev følgende valgt:

Syd: Lisbeth Winter (J7)

Nord: Margit Pedersen (N2)

**Valg af revisorer**

Bestyrelsen foreslog, at revisionen varetages af Revisionsfirmaet Martinsen, hvilket blev vedtaget, efter at det blev dokumenteret, at det er i overensstemmelse med foreningens vedtægter.

1. **Eventuelt**

En ejer ønskede mulighed for at isætte firkantede vinduer i gavlen. Han opfordres til at fremsende forslag til behandling på næste generalforsamling om dette.

Hardy Friis og Peter Nowack overrakte vingaver og blomster til de afgående bestyrelsesmedlemmer og deres koner med tak for deres indsats i bestyrelsen.

Per Pape og Benny Nørgaard takkede den øvrige bestyrelse og ejerne for et godt og konstruktivt samarbejde.

Foreningen og Danland serverede kaffe/te med franskbrød og 1 øl/vand.

Underskrifter:

Nuværende Bestyrelse:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fmd. Per Pape Næstfmd. Peter Nowack

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Hardy Friis Benny Nørgaard

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Annette Mathiesen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dirigent Poul Rasmussen

Nye bestyrelsesmedlemmer:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lars Clemmensen Ken L. Andersen